Skumbriyalar
Skumbriyalar (lat. Scombridae) — heyvanlar aləminin xordalılar tipinin şüaüzgəclilər sinfinin skumbriyakimilər dəstəsinə aid heyvan fəsiləsi. Fəsiləyə 15 cinsə aid 51 növ daxildir. Fəsilənin özünəməxsus xüsusiyyəti gözün ətrafında sümüklü halqanın olmasıdır. Skumbrların hər biri kürəyindəki xüsusi şırıma yerləşə bilən iki kürək üzgəci olur. Arxa üzgəci möhkəm olub, geniş haçalanmış şəkildədir. Skumbrlarda ya sikloid pulcuqları ya olmur, ya da cüzi olur. Fəsiləyə aid növlərin uzunluğu 20 sm-lə 4,5 m arasında dəyişir. Sonuncu rekord uzunluq Cənub göy tunesinə (Thunnus maccoyii) məxsusdur. Skumbrlar açıq dənizdə qidalanan yırtıcı balıqlardır. Ov zamanı onlar böyük sürət yığa bilirlər. Onlar kürülərini sahilə yaxın yerlərdə tökürlər. Skumbrların bəzi növlərinin bədən temperaturu ətrafındakı suyun temperaturundan çox olur.